รัฐมนตรีช่วยว่าการกระทรวงคมนาคม ยืนยัน ไม่อนุญาตให้เรือสำราญฮ่องกงเข้าไทย เพื่อรักษาผลประโยชน์ประชาชน
รัฐมนตรีช่วยว่าการกระทรวงคมนาคม ยืนยัน ไม่อนุญาตให้เรือสำราญฮ่องกงเข้าไทย เพื่อรักษาผลประโยชน์ประชาชน นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม กล่าวกรณีการห้ามเรือสำราญเวสเตอดาม ซึ่งเป็นเรือท่องเที่ยวจากฮ่องกง เข้าเทียบท่าที่ท่าเรือแหลมฉบัง ว่า เบื้องต้นทางเรือสำราญดังกล่าวได้แจ้งเข้าขอเทียบท่าที่ประเทศไทย ซึ่งทางไทยยังไม่ได้อนุญาต แต่กลับทางมีการประกาศทางโซเชียลว่าได้รับอนุญาตแล้ว จึงยืนยันว่า หลังจากที่ได้มีการพูดคุยกับนายอนุทิน ชาญวีรกุล รองนายกรัฐมนตรีและรัฐมนตรีว่าการกระทรวงสาธารณสุข และผู้ที่เกี่ยวข้อง ขอย้ำว่าไม่อนุญาตให้เรือมาจอดเทียบท่าที่ประเทศไทย ซึ่งเหตุผลหลัก คือ เรื่องไวรัสโคโรนา ประกอบกับการที่ไทยเพิ่งมีเหตุการสูญเสีย ถ้าหากให้เรือเข้ามาเทียบท่าก็จะสร้างความไม่สบายใจให้กับคนไทยได้         ทั้งนี้ยอมรับว่าเป็นการตัดสินใจที่ยากลำบากเพราะเป็นเรื่องมนุษยธรรม ใจเขาใจเรา ซึ่งหากประเทศไทยตกอยู่ในสถานการณ์อย่างนี้บ้าง แต่สุดท้ายก็ต้องตัดสินใจโดยการรักษาผลประโยชน์และความมั่นคงของประเทศก่อน